open-index/open-wikipedia-markdown huggingface dataset:
Lemonade

**Lemonade** on romanialaislaulaja Alexandra Stanin kappale, joka julkaistiin singlenä 4. kesäkuuta 2012 Maan Musicin kautta. Kappaleelle julkaistiin samana päivänä myös Iulian Mogan ohjaama musiikkivideo, joka kuvattiin huhtikuussa 2012. ”Lemonade” oli osa Stanin *[[Cliche (Hush Hush)]]* -albumia, joka julkaistiin ainoastaan Japanissa. Single ylitti kultalevyrajan Italiassa. 

## Lähteet

## Aiheesta muualla
*
Jan Laštůvka

**Jan Laštůvka** (s. 7. heinäkuuta 1982 Havířov, Tšekkoslovakia) on tšekkiläinen jalkapalloilija, pelipaikaltaan maalivahti. Hän edustaa Ukrainan valioliigan FK Dnipro Dnipropetrovskia.

## Lähteet
Theodor Gebre Selassie

**Theodor Gebre Selassie** (s. 24. joulukuuta 1986 Třebíč, Tšekkoslovakia) on tšekkiläinen jalkapalloilija, pelipaikaltaan puolustaja. Hän edusti Tšekin Gambrinus ligan FC Slovan Liberecia. Hänen nykyinen seuransa on Saksan Bundesliigan Werder Bremen. Selassie kuului Tšekin joukkueeseen kesän 2012 EM-kilpailuissa. Hän on pelannut kaikkiaan 54 maaottelua ja tehnyt niissä kaksi maalia.

Gebre Selassie on pelannut Werder Bremenin joukkueessa Bundesliigaa kahdeksan kautta ja tehnyt jokaisella kaudella vähintään yhden maalin, parhaalla kaudellaan 2016–2017 viisi maalia. Hän on pelannut kausittain 26–33 liigaottelua.

## Lähteet
* http://www.transfermarkt.co.uk/en/theodor-gebre-selassie/profil/spieler_60632.html

### Viitteet
Milan Petržela

**Milan Petržela** (s. 19. kesäkuuta 1983 Praha, Tšekkoslovakia) on tšekkiläinen jalkapalloilija, pelipaikaltaan laitalinkki. Hän edustaa Tšekin Gambrinus ligan FC Viktoria Plzeňia.

## Lähteet
František Rajtoral

**František Rajtoral** (12. maaliskuuta 1986 Příbram, Tšekkoslovakia – 23. huhtikuuta 2017 Gaziantep, Turkki) oli tšekkiläinen jalkapalloilija, pelipaikaltaan puolustaja. Hän edusti viimeksi turkkilaista Gaziantepsporia.
Turkin viranomaisten mukaan Rajtoralin kuolinsyy oli itsemurha.
## Lähteet
David Limberský

**David Limberský** (s. 6. lokakuuta 1983 Plzeň, Tšekkoslovakia) on tšekkiläinen jalkapalloilija, pelipaikaltaan puolustaja. Hän on edustanut muun muassa Tšekin Gambrinus ligassa FC Viktoria Plzeňia ja Sparta Prahaa. Hän on pelannut Tšekin maajoukkueessa vuodesta 2009 alkaen 40 ottelua ja tehnyt niissä yhden maalin.

## Lähteet
Jaroslav Drobný (jalkapalloilija)

**Jaroslav Drobný** (s. 18. lokakuuta 1979 Počátky, Tšekkoslovakia) on tšekkiläinen jalkapalloilija, pelipaikaltaan maalivahti. Hän edustaa Saksan Bundesliigan Werder Bremeniä.

## Lähteet
5*

**5*** (luetaan ”five star”) on brittiläinen televisiokanava, jonka omistaa Viacom International Media Networks. Kanava aloitti nimellä Five Life, mutta vuonna 2008 nimeksi vaihdettiin Fiver ja vuonna 2011 otettiin käyttöön nykyinen nimi 5*. Kanavan rinnakkaiskanavia ovat Channel 5 ja 5USA.

## Ohjelmistoa
* *[[Big Brother (Iso-Britannia)|Big Brother’s Bit On The Side]]*
* *[[Chuck (televisiosarja)|Chuck]]*
* *[[Sinkkuelämää]]*
* *[[Fifth Gear]]*

## Entiset logot

File:Five Life logo.png|Five Life -logo(2006–2008).
File:Fiver (Five) logo 2008.png|Ensimmäinen Fiver-logo(2008).
File:Fiver logo.svg|Lopullinen Fiver-logo(2008–2011).
Jan Rezek

**Jan Rezek** (s. 5. toukokuuta 1982 Teplice, Tšekkoslovakia) on tšekkiläinen jalkapalloilija, pelipaikaltaan hyökkäävä keskikenttäpelaaja. Hän edustaa Kyproksen jalkapalloliigan Anorthosis Famagustaa.

## Lähteet
Marek Suchý

**Marek Suchý** (s. 29. maaliskuuta 1988 Praha, Tšekkoslovakia) on tšekkiläinen jalkapalloilija, pelipaikaltaan keskuspuolustaja. Hän edustaa Saksan Bundesliigan FC Augsburgia. Aiemmin hän on pelannut kotimaansa lisäksi Venäjän jalkapalloliigan Spartak Moskovassa ja sveitsiläisessä FC Baselissa.

Suchý pelasi Tšekin juniorimaajoukkueissa muun muassa hopeamitalijoukkueessa alle 20-vuotiaiden MM-kilpailuissa 2007 ja neljänneksi sijoittuneessa joukkueessa alle 21-vuotiaiden EM-kilpailuissa 2011. Hän pelasi Tšekin A-maajoukkueessa ensimmäisen ottelunsa lokakuussa 2010 EM-karsinnassa Skotlantia vastaan. Hän kuului Tšekin joukkueeseen EM-kilpailuissa 2012 ja 2016 mutta ei päässyt kummassakaan turnauksessa pelaamaan. Hän on kesäkuun 2020 loppuun mennessä pelannut 44 maaottelua ja tehnyt ainoan maalinsa kesäkuussa 2016 ystävyysottelussa Etelä-Koreaa vastaan.

## Lähteet
Igor Denisov

**Igor Denisov** (s. 17. toukokuuta 1984 Leningrad, Venäjän SFNT, Neuvostoliitto) on venäläinen jalkapalloilija, pelipaikaltaan keskikenttäpelaaja. Hän edustaa Venäjän jalkapalloliigan Moskovan Dynamoa. 
Venäjän maajoukkueessa Denisov on pelannut 40 ottelua ja hän kuului Venäjän joukkueeseen EM-kilpailuissa 2012. 

## Lähteet
* http://www.transfermarkt.co.uk/en/igor-denisov/profil/spieler_15650.html

### Viitteet

## Aiheesta muualla
Kidevioletti

**Kidevioletti** eli **kristallivioletti** tai **metyylivioletti 10B** (C25H30N3Cl) on yksi triaryylimetaaneihin kuuluvista metyyliviolettiväriaineista. Sitä käytetään muun muassa musteissa ja biokemiallisissa tutkimuksissa. Kidevioletti on kiinteänä violetin ja pronssinvärinen. Veteen liuenneena se on voimakkaan violetti. Kideviolettia valmistettiin ensimmäisen kerran vuonna 1883.

## Ominaisuudet
Kiinteänä kidevioletti on violetteja tai pronssinvärisiä kiteitä. Yhdiste liukenee veteen, ja sen vesiliuos on väriltään voimakkaan violetti. Sen absorptiomaksimi on aallonpituudella 579 nm. Yhdiste on pH-indikaattori. pH-arvon laskiessa protonoituu ensin yksi kidevioletin tertiäärisistä aminoryhmistä ja yhdisteen väri muuttuu vihreäksi. Happamuuden vielä kasvaessa protonoituu myös toinen tertiäärinen aminoryhmä ja liuos muuttuu keltaiseksi.

## Valmistus
Ensimmäisen kerran kideviolettia valmistivat 1883 Heinrich Caro ja Alfred Kern, jotka valmistivat sitä N,N-dimetyylianiliinin ja fosgeenin välisellä reaktiolla. Ensimmäisessä vaiheessa reaktiossa muodostuu niin kutsuttu Michlerin ketoni, joka reagoi dimetyylianiliiniylimäärän kanssa muodostaen kideviolettia. Nykyisin käytetään myös toista menetelmää, jossa dimetyylianiliini kondensoituu formaldehydin kanssa jääetikan toimiessa liuottimena. Näin muodostuu väritön leukokidevioletti, joka hapetetaan kidevioletiksi. Aikaisemmin hapettimena käytettiin kromaatteja tai lyijydioksidia, mutta niiden myrkyllisyyden vuoksi hapettimena käytetään nykyisin mangaanidioksidia.

## Käyttö

Kideviolettia käytetään muun muassa musteiden valmistukseen ja paperin värjäykseen. Sitä on käytetty myös kirjoituskoneiden värinauhoissa. Sillä on myös antibakteerisia ominaisuuksia. Biokemiassa kideviolettia käytetään gramvärjäyksessä. Se värjää grampositiiviset bakteerit violeteiksi, mutta ei gramnegatiivisia bakteereita.

## Myrkyllisyys
Kidevioletti on myrkyllistä ja nieltynä aiheuttaa huonovointisuutta, vatsakipua, nenäverenvuotoa ja kosketusherkkyyttä. Sen on eläinkokeissa todettu olevan myös mutageeninen ja karsinogeeninen.

## Lähteet
5USA

**5USA** on brittiläinen televisiokanava, joka perustettiin 16. lokakuuta 2006 nimellä **Five US**. Vuonna 2009 kanavan nimi vaihdettiin muotoon **Five USA** ja vuonna 2011 nykyiseen muotoonsa. 5USA näyttää yhdysvaltalaisia televisio-ohjelmia kello 16.00-01.00. Kanavan rinnakkaiskanavia ovat Channel 5 ja 5*.

## Ohjelmistoa
* **'
* **'
* *[[House (televisiosarja)|House]]*
* *[[NCIS Rikostutkijat]]*
Roman Šaronov

**Roman Šaronov** (s. 8. syyskuuta 1976 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan laitapuolustaja. Hän edusti suurimman osan aikaa urastaan Venäjän jalkapalloliigan Rubin Kazania.

EM-kilpailuissa 2004 Šaronov pelasi kaksi ottelua. Venäjän toiseen alkulohko-otteluun hän ei päässyt, koska sai ensimmäisessä ottelussa kahden varoituksen seurauksena ulosajon ja siten yhden ottelun pelikiellon.

## Lähteet
Denis Glušakov

**Denis Glušakov** (s. 27. tammikuuta 1987 Millerovo, Venäjän SFNT, Neuvostoliitto) on venäläinen jalkapalloilija, pelipaikaltaan keskikenttäpelaaja. Hän edustaa Venäjän jalkapalloliigan Lokomotiv Moskovaa. Gluŝakov on kritisoinut ankarasti maansa nykyhallinnon, erityisesti presidentti Putinin, toimia.
Kirill Nababkin

**Kirill Nababkin** (, s. 8. syyskuuta 1986 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan laitapuolustaja. Hän edustaa Venäjän jalkapalloliigan TsSKA Moskovaa.
Vladimir Granat

**Vladimir Granat** (s. 22. toukokuuta 1987 Ulan-Ude, Venäjän SFNT, Neuvostoliitto) on venäläinen jalkapalloilija, pelipaikaltaan puolustaja. Hän edustaa Venäjän jalkapalloliigan Dynamo Moskovaa.
Aleksandr Kokorin

**Aleksandr Kokorin** (s. 19. maaliskuuta 1991 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan hyökkääjä. Hän edustaa Italian Serie A:ssa pelaavaa Fiorentinaa, johon hän siirtyi tammikuussa 2021 pelattuaan siihen saakka Venäjän Valioliigaa eri joukkueissa.

Kokorin edusti maataan vuoden 2012 EM-kisoissa, vuoden 2014 MM-kisoissa ja vuoden 2016 EM-kisoissa. Lokakuun 2018 alussa Kokorin vangittiin epäiltynä kahdesta pahoinpitelystä ja hän sai yhden vuoden ja seitsemän kuukauden vankeustuomion, jota hän kärsi toukokuusta 2019 Moskovan lähellä sijaitsevassa vankilassa.

## Lähteet

## Aiheesta muualla
Fernand Cormon

**Fernand Cormon** (24. joulukuuta 1845 Pariisi, Ranska – 20. maaliskuuta 1924 Pariisi, Ranska) oli ranskalainen akateeminen taidemaalari. Hän oli aikansa ranskalaisen historiamaalauksen johtavia taiteilijoita. Mytologisia, uskonnollisia ja historiallisia aiheita maalannut Cormon oli myös muotokuvamaalari.

Fernand piti 1880-luvulla ateljeekoulua Atelier Cormon. Koulu pyrki antamaan valmiuksia Pariisin salonkiin pääsyyn. Cormon oli itse debytoinut salongissa 1868. Oppilaina oli muun muassa Henri de Toulouse-Lautrec, Henri Matisse ja Vincent van Gogh. Suomalaisista Atelier Cormonissa kävivät esimerkiksi Albert Gebhard ja Akseli Gallen-Kallela.

Sittemmin Cormon tunnetaan pikemminkin kuuluisien oppilaidensa kuin taiteensa vuoksi, vaikka hän pääsikin Académie des Beaux-Artsin jäseneksi. Hän kuoli liikenneonnettomuudessa.

## Teoksia


Tiedosto:Murder in the Seraglio by Fernand Cormon (1874).jpg|*Meurtre au sérail,* 1874.
Tiedosto:Fernand Cormon 002.jpg|*Mort de Ravana*, 1875.
Tiedosto:Cormon,_Fernand_-_Cain_flying_before_Jehovah's_Curse.jpg|*[[Kain|Caïn]] fuyant avec sa famille,* 1880.
Tiedosto:Cormon Fernand Le harem Oil On Canvas.jpg|*Haaremi*, 1877 jälkeen.
Tiedosto:A Forge 1894 Fernand Cormon.jpg|*Paja*, 1894.
Tiedosto:Fernand_Cormon_005.jpg|*La bataille d'Essling*.


## Lähteet

## Aiheesta muualla

*Fernand Cormonin teokset  Musee d'Orsayssa
*Cormonin elämäkerta, Artfact.com
Dmitri Kombarov

**Dmitri Vladimirovitš Kombarov** (, s. 22. tammikuuta 1987 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan laitapuolustaja. Hän edustaa Venäjän jalkapalloliigan Spartak Moskovaa.
Anton Šunin

**Anton Šunin** (s. 27. tammikuuta 1987 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan maalivahti. Hän on pituudeltaan 191-senttimetrinen. Hän on edustanut Venäjän Valioliigassa Dynamo Moskovaa vuodesta 2007 alkaen. Hän on kauden 2020–2021 loppuun mennessä pelannut Venäjän liigassa 239 ottelua, joissa hän on päästänyt 257 maalia ja pelannut 85 nollapeliä. Eurooppa-liigassa hän on pelannut kolme ottelua.

Šunin pelasi Venäjän maajoukkueessa ensimmäisen kerran elokuussa 2007 ystävyysottelussa Puolaa vastaan. Toisen kerran hän pääsi maajoukkueessa kentälle vuonna 2011 ja kolmannen kerran vasta vuonna 2019. Vuonna 2020 hän pelasi neljä maaottelua ja vuonna 2021 hän on kesäkuun 8. päivään mennessä pelannut viisi maaottelua, joten hänellä on maaotteluja yhteensä 12. Hän oli vaihtopelaajana mukana EM-kilpailuissa 2012.

## Lähteet
Andri Pjatov

**Andri Pjatov** (s. 28. kesäkuuta 1984 Kirovohrad, Ukrainan SNT, Neuvostoliitto) on ukrainalainen jalkapalloilija, pelipaikaltaan maalivahti. Hän on edustanut seuratasolla Ukrainan jalkapalloliigassa Šah’tar Donetskia vuodesta 2007. Hän on voittanut Ukrainan liigamestaruuden kymmenen kertaa ja Ukrainan Cupin kahdeksan kertaa. Kaudella 2008–2009 hän voitti UEFA-cupin.

Pjatov on pelannut Ukrainan liigassa Vorskla Pultavan ja Šah’tar Donetskin joukkueissa yhteensä 342 ottelua, joissa hän on 173 kertaa pelannut nollapelin.

Pjatov kuului Ukrainan maajoukkueeseen MM-kilpailuissa 2006 mutta ei saanut peliaikaa. Vuosien 2012 ja 2016 EM-kilpailuissa hän oli Ukrainan ykkösmaalivahti ja kesällä 2021 pelatuissa EM-kilpailuissa varamaalivahti. Hän on pelannut kaikkiaan 102 maaottelua, joista viimeisen kesäkuussa 2022 Kansojen liigassa Armeniaa vastaan. Näistä nollapelejä on 47.

## Lähteet
Vladimír Darida

**Vladimír Darida** (s. 8. elokuuta 1990 Solokov, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän on kotimaansa seurojen lisäksi edustanut saksalaisia Freiburgia ja Hertha Berliniä. Hän on kauden 2020–2021 loppuun mennessä pelannut Bundesliigassa 196 ottelua ja tehnyt niissä 20 maalia.

Darida on pelannut Tšekin maajoukkueessa vuodesta 2012 alkaen 76 ottelua ja tehnyt niissä kahdeksan maalia. EM-kilpailuissa 2012 hän pelasi puolivälieräottelussa Portugalia vastaan ja EM-kilpailuissa 2016 täyden peliajan joukkueensa kaikissa kolmessa ottelussa. Kesällä 2021 pelatuissa EM-kilpailuissa hän oli joukkueen kapteeni ja pelasi avauskokoonpanossa kaikki kolme alkulohko-ottelua sekä tuli puolivälierässä Tanskaa vastaan vaihdosta kentälle oltuaan loukkaantumisen vuoksi edellisen ottelun kokonaan sivussa.

## Lähteet
Marko Dević

**Marko Dević** (, , s. 27. lokakuuta 1983 Belgrad, Jugoslavia) on serbialaissyntyinen ukrainalainen jalkapalloilija, pelipaikaltaan hyökkääjä. Hän edusti pääsarjatasolla useita joukkueita, pisimpään ukrainalaista Metalist Harkovaa kausina 2006–2012 ja helmikuusta 2013 helmikuuhun 2014. Hän pelasi osan kaudesta 2012–2013 Ukrainan liigamestaruuden ja Ukrainan Cupin voittaneessa Šah’tar Donetskissa. Hän aloitti liigauransa Jugoslaviassa ja pelasi Ukrainasta lähdettyään myös Venäjällä, Qatarissa, Liechtensteinissa ja Azerbaidžanissa.

Dević pelasi Ukrainan maajoukkueessa 35 maaottelua vuosina 2008–2014. Hän pelasi EM-kilpailuissa 2012 joukkueensa kaikki kolme ottelua ja niistä viimeisen Englantia vastaan avauskokoonpanossa. Hän teki maaotteluissaan seitsemän maalia: helmikuussa 2011 ystävyysottelussa Ruotsia vastaan, marraskuussa 2011 ystävyysottelussa Itävaltaa vastaan, syyskuussa 2013 MM-karsinnan kotiottelussa San Marinoa vastaan, lokakuussa 2013 kolme maalia MM-karsinnan vierasottelussa San Marinoa vastaan ja maaliskuussa 2014 yhden maalin ystävyysottelussa Yhdysvaltoja vastaan.

## Lähteet
Yhdysvaltain perustuslain 13. lisäys

**Yhdysvaltain perustuslain 13. lisäys** () on Yhdysvaltain perustuslain lisäys, joka kieltää orjuuden ja pakkotyön muuten kuin rangaistuksena rikoksista koko liittovaltion alueella. Lakiehdotus hyväksyttiin edustajainhuoneessa 8. huhtikuuta 1864, senaatissa 31. tammikuuta 1865 ja pantiin täytäntöön 6. joulukuuta 1865. Perustuslain 13. lisäys hyväksyttiin orjuutta vastustaneen Unionin lyötyä orjuutta kannattaneen Konfederaation. Lisäys oli ensimmäinen kolmesta niin kutsutusta Reconstruction Amendments -lisäyksistä. 

Perustuslain 13. lisäyksen hyväksymisen jälkeen vanhat etelävaltiot yrittivät orjuuttaa mustia uudelleen luomalla niin kutsuttuja Black Codes -lakeja. Esimerkiksi Etelä-Carolinassa mustia vaadittiin vangitsemisen uhalla hankkimaan nopeasti työpaikka (mikä käytännössä tarkoitti erittäin matalapalkkaista työtä) ja maksamaan ylimääräisiä veroja. Black Codes -lakien kieltämistä hankaloitti ahkerasti veto-oikeuttaan käyttänyt presidentti Andrew Johnson, jonka mielestä orjuuden kieltäminen tai salliminen kuului jokaisen osavaltion itsemääräämisoikeuksiin. Orjavastainen kongressi onnistui kuitenkin lopulta estämään Black Codes -lait, kun se hyväksyi 1860- ja 1870-lukujen taitteessa kansalaisoikeuslain sekä perustuslain 14. ja 15. lisäyksen.

## Teksti

Suomennettuna:

## Lähteet

## Aiheesta muualla
Yhdysvaltain perustuslain 14. lisäys

**Yhdysvaltain perustuslain 14. lisäys** on Yhdysvaltain perustuslain lisäys, joka hyväksyttiin Yhdysvaltain kongressissa 13. kesäkuuta 1866 ja ratifioitiin 9. heinäkuuta 1868.

Lisäys takaa Yhdysvaltain kansalaisuuden kaikille ihmisille, jotka ovat syntyneet Yhdysvalloissa tai kansalaistetut siellä, mukaan lukien entiset orjat. Lisäys takaa kaikille kansalaisille yhtäläisen suojan lain edessä ja laajentaa Bill of Rights -oikeudet koskemaan osavaltioita. Hallitus saa valtuudet rangaista osavaltioita, jotka kaventavat asukkaidensa äänestysoikeuksia rajoittamalla suhteellisesti heidän edustustaan kongressissa. Valtiota vastaan kapinoineiden oikeuksia toimia viroissa rajoitetaan, ja Yhdysvaltoja ja osavaltioita kielletään maksamasta kapinavelkoja tai korvauksia orjanomistajille.

Lisäys kuuluu niin kutsuttuihin Reconstruction Amendments -lisäyksiin, ja sen tarkoituksena oli kitkeä sisällissodan jälkeen vanhoissa Etelävaltioissa luotuja, mustien asemaa jälleen heikentäneitä Black Codes -lakeja. Samalla 14. lisäys mitätöi Yhdysvaltain korkeimman oikeuden ennakkotapauksen *[[Dred Scott vastaan Sandford]]* vuodelta 1857, jonka mukaan mustilla ei ole oikeutta Yhdysvaltain kansalaisuuteen.

Lisäyksen ratifioiminen oli ongelmallista, sillä Tennesseetä lukuun ottamatta kaikki Etelävaltioiden kongressit kieltäytyivät hyväksymästä lisäystä. Lopulta kongressi määräsi Reconstruction Acts -lakien nojalla etelään sotilashallitukset, jotka toimivat alueella kunnes orjuuden kieltäneet lisäykset oli hyväksytty ja osavaltioille oli tehty uudet perustuslait.

Kongressi asetti lisäyksen hyväksymisen ehdoksi sille, että entisten konfereraatiovaltioiden liittovaltioedustus palautetaan. 14. lisäykseen liittyviä myöhempiä lakeja ovat muun muassa vuoden 1964 kansalaisoikeuslaki ja vuoden 1965 äänestysoikeuslaki.

14. lisäys on yksi laveimmin tulkittuja perustuslain osia. Tapauksesta *Allgeyer v. Louisiana* vuonna 1897 lähtien on katsottu sen takaavan sopimusvapauden. Tämän perusteella oikeus on päätynyt kumoamaan 1905 tapauksessa *Lochner v. New York* työntekijöiden työaikojen rajoituksen (New Yorkin osavaltion säätämän 10 tunnin työpäivän ja vuonna 1923 tapauksessa *Adkins v. Children's Hospital* minimipalkkalain 1960-luvulta lähtien laaja sopimusvapauden tulkinta on joutunut epäsuosioon.

Tapaus *[[Roe vastaan Wade]]* (1973), jolla Yhdysvalloissa sallittiin abortti, perustui 1 §:n tulkintaan yksityisyyden suojan kannalta. Myös Yhdysvaltain korkeimman oikeuden päätös samaa sukupuolta olevien parien avioliitosta (tapaus *[[Obergefell vastaan Hodges]]*) perustuu yksityisyyden suojan tulkintaan.

## Teksti

Suomennettuna:

## Lähteet
Yhdysvaltain perustuslain 15. lisäys

**Yhdysvaltain perustuslain 15. lisäys** ( tai *Amendment XV*) on Yhdysvaltain perustuslain lisäys, joka antoi äänioikeuden kaikille miespuolisille kansalaisille etnisestä alkuperästä tai aiemmasta orjan asemasta riippumatta. Lisäyksestä huolimatta afroamerikkalaisten oli vaikeampi äänestää kuin valkoisten vuoteen 1965 asti. Se oli viimeinen kolmesta niin kutsutuista Reconstruction Amendments -lisäyksistä. 15. lisäys hyväksyttiin kongressissa 26. helmikuuta 1869 ja ratifioitiin 3. helmikuuta 1870.

## Teksti

Suomennettuna:

## Lähteet
Oleksandr Alijev

**Oleksandr Oleksandrovytš Alijev** (, ; s. 3. helmikuuta 1985 Habarovsk, Neuvostoliitto) on ukrainalainen jalkapalloilija, pelipaikaltaan keskikenttäpelaaja. Hän edustaa Venäjän jalkapalloliigan FK Anži Mahatškalaa.

Alijev tunnetaan erinomaisista vapaapotkun laukomistaidoistaan, "Hän on paras vapaapotkujen laukoja Euroopassa" totesi silloinen Dynamo Kiovan valmentaja Juri Sjomin.

## Lähteet
The People or the Gun

**The People or the Gun** on yhdysvaltalaisen punk rock -yhtye Anti-Flagin kahdeksas studioalbumi, joka julkaistiin 9. kesäkuuta 2009. Albumi on Anti-Flagin ensimmäinen itsenäisellä SideOneDummy Records -levy-yhtiöllä. Anti-Flag markkinoi albumiaan tekemällä kaksi kiertuetta, toisen Euroopassa ja toisen Pohjois-Amerikassa.

## Kappaleet
# 
# 
# 
# 
# 
# 
# 
# 
# 
# 
# 

### Bonuskappaleet
* A Brief Misunderstanding of the Queens and Kings (ladattava bonuskappale SideOneDummyn kautta tehdylle ennakkotilaukselle)
* Bring Down Their Wall Again (ladattava bonus-kappale SideOneDummyn kautta tehdylle ennakkotilaukselle)
* The Weathermen Know Which Way the Wind Blows (Bonuskappale iTunesissa)
* Africom (Bonuskappale iTunesissa)

### ''Which Side Are You On? E.P.''
Jotkut albumin versioista, kuten albumin Australian ensimmäinen painos ja Amazon.de:sta tilattu albumi, sisälsivät lisäksi *Which Side Are You On?* -nimisen ylimääräisen EP-levyn, joka sisältää seuraavat kappaleet:
# 
# 
# 

## Arvostelut
* AllMusic: 
* Desibeli.net: 
* Soundi: 

## Lähteet

## Aiheesta muualla
* ''The People or the Gun'' discogs.com -sivustolla
Juha Kosonen

**Juha Kullervo Kosonen** (s. 31. tammikuuta 1956 Jyväskylä) on suomalainen toimittaja. Kosonen on suorittanut Tampereen yliopiston toimittajatutkinnon ja on oppiarvoltaan sosionomi. Hän on työskennellyt sanomalehti *[[Lalli (sanomalehti)|Lallin]]* toimitusihteerinä ja uutispäällikkönä, toimittajana kotiseutulehti *[[Pirkkalainen|Pirkkalaisessa]]*, sanomalehti *[[Länsi-Savo]]ssa* ja kaupunkilehti *Uutisviikossa* sekä päätoimittajana paikallislehti *[[Akaan Seutu|Akaan Seudussa]]*. Kosonen jäi eläkkeelle 2020.

Kosonen on naimisissa filosofian kandidaatti, ylitarkastaja Anneli Vainosen kanssa. Pariskunnalla on kaksi tytärtä Anni ja Aino.

## Lähteet
The Four Tops

**The Four Tops** on yhdysvaltalainen laulukvartetti, joka perustettiin vuonna 1953 ja on toiminnassa edelleen. Yhtyeen musiikki on edustanut vuosien varrella muun muassa soulia, doo-wopia, jazzia sekä rhythm and bluesia.

Yhtyeen alkuperäiskokoonpano toimi peräti 44 vuotta, vuodesta 1953 vuoteen 1997 saakka, kunnes yhtyeen tenori Lawrence Payton kuoli.

## Alkuperäinen kokoonpano
* Levi Stubbs &ndash; baritoni
* Abdul Fakir &ndash; tenori
* Renaldo Benson &ndash; basso
* Lawrence Payton &ndash; tenori

## Nykyinen kokoonpano
* Abdul Fakir &ndash; tenori
* Roquel Payton &ndash; basso
* Harold Bonhart &ndash; baritoni
* Ronnie McNeir &ndash; tenori

## Aiheesta muualla
* The Four Tops rateyourmusic.com-sivustolla
Vain sun rakkaus

**Vain sun rakkaus** on suomalaisen laulaja-lauluntekijä Jukka Takalon kappale vuodelta 2012. Se on kymmenes raita Takalon kolmannella studioalbumilla *[[Kahden hengen disko]]*, ja se julkaistiin singlenä 17. huhtikuuta 2012.

## Kappaleet
#

## Lähteet
Valter Carrijo

**Valter Carrijo** (s. 22. tammikuuta 1934 Uberlândia) on brasilialainen roomalaiskatolinen piispa. Hänestä tuli salvatoriaani 2. helmikuuta 1954, ja hän sai pappisvihkimyksensä 8. joulukuuta 1961. Hänet nimitettiin Brejon koadjuuttoripiispaksi 18. tammikuuta 1989, ja piispaksi vihkiminen seurasi 15. huhtikuuta. Pääkonsekraattorina toimi Paulo Eduardo Andrade Ponte, jota avustivat Mário Teixeira Gurgel ja Roberto Pinarello de Almeida.

25. syyskuuta 1991 Carrijosta tuli Brejon piispa, jona hän toimi, kunnes jäi eläkkeelle 5. toukokuuta 2010.

## Lähteet
Daniel Tomasella

**Daniel Tomasella** (18. heinäkuuta 1923 – 20. syyskuuta 2003) oli brasilialainen roomalaiskatolinen piispa. Hänet vihittiin kapusiinien papiksi 22. kesäkuuta 1947 ja nimitettiin Marílian hiippakunnan vihkipiispaksi sekä Martiranon titulaaripiispaksi 6. syyskuuta 1969. Piispaksi vihkiminen seurasi 8. joulukuuta. Pääkonsekraattorina toimi Umberto Mozzoni, jota avustivat Hugo Bressane de Araújo ja Jorge Scarso.

Tomasella sai 14. tammikuuta 1975 nimityksen Marílian koadjuuttoripiispaksi, ja 23. huhtikuuta 1975 hänestä tuli sen piispa. Hän erosi tehtävistään hiippakunnan johdossa 9. joulukuuta 1992.

## Lähteet
Oleksandr Kutšer

**Oleksandr Kutšer** (s. 22. lokakuuta 1982 Kiova, Neuvostoliitto) on ukrainalainen jalkapalloilija, pelipaikaltaan puolustaja. Hän pelasi Ukrainan pääsarjassa ensimmäisen kerran huhtikuussa 2003 ja viimeisen kerran joulukuussa 2019. Hän edusti pisimpään Šah’tar Donetskia, 11 kautta vuosina 2006–2017. Kaudet 2017–2019 hän edusti turkkilaista Kayserisporia.

Kutšer voitti Šah’tar Donetskin joukkueessa Ukrainan liigamestaruuden seitsemän kertaa ja Ukrainan Cupin kuusi kertaa. Kaudella 2008–2009 hän oli voittamassa UEFA Cupia, jossa hän pelasi neljässä ottelussa täydet minuutit, muun muassa loppuottelussa Werder Bremeniä vastaan. Toisesta välieräottelusta toista ukrainalaisjoukkuetta Dynamo Kiovaa vastaan hän oli poissa saatuaan ensimmäisessä välierässä varoitustilinsä täyteen.

Kutšer pelasi Ukrainan maajoukkueessa 57 maaottelua vuosina 2006–2017. Hän oli EM-kilpailuissa 2012 vaihtopelaajana ja pelasi EM-kilpailuissa 2016 joukkueensa viimeisen alkulohko-ottelun Puolaa vastaan. Hän teki maaotteluissaan kaksi maalia: lokakuussa 2006 toisessa maaottelussaan EM-karsinnassa Skotlantia vastaan ja marraskuussa 2012 ystävyysottelussa Bulgariaa vastaan.

## Lähteet
Dirén piiri

**Dirén piiri** () on paikallishallintoalue Timbuktun alueella Malissa. Sen hallinnollinen keskus on Diré. Piirin pinta-ala on 1&nbsp;750 neliökilometriä. Asukkaita on 109&nbsp;700 henkeä (vuonna 2009, väestönlaskenta).

## Maantiede ja ilmasto
Dirén piiri muodostaa 0,35 % Timbuktun alueen pinta-alasta ja on siten pinta-alaltaan alueen piireistä pienin. Se rajoittuu pohjoisessa Timbuktun, idässä Gourma-Rharousin, etelässä Niafunkén ja lännessä Goundamin piireihin.

Piiri sijaitsee Nigerin sisämaasuiston pohjoisosassa. Se on pinnanmuodostukseltaan etupäässä Nigerjoen tulvatasankoa. Paikoitellen on matalia savikumpuja ja hiekkadyynejä. Vesistöjä ovat Niger ja sen sivuhaarat. Lisäksi hyödynnetään Goundamin piirissä sijaitsevaa Fatijärveä.

Seutu kuuluu Sahelin vyöhykkeeseen. Harmattan-tuulen leimaama kuiva vuodenaika kestää lokakuusta kesäkuuhun ja jakautuu viileään ja kuumaan kauteen. Epäsäännölliset sateet tulevat heinä-syyskuussa. Vuotuinen sademäärä on 200–250 millimetriä. Kasvillisuus on heinä- ja pensasaroa.

## Hallinnollinen jako ja asutus
Goundamin piiristä vuonna 1961 erotettuun piiriin kuuluu Dirén kaupunkikunta ja 12 maalaiskuntaa: Arham, Binga, Bourem Sidi Amar, Dangha, Garbakoïra, Haïbongo, Kirchamba, Kondi, Sareyamou, Tienkour, Tindirma ja Tinguereguif. Kaupunginosia, kyliä ja nomadiryhmiä on 112.

Piirissä asuu 16,3 % Timbuktun alueen väestöstä. Asukastiheys on alueen suurin. Kaupunkiväestön osuus on 18,5 %. Asukkaat ovat etupäässä songhaita, fulbeja, tuaregeja ja bozoja. Vallitseva uskonto on islam.

## Liikenne, elinkeinot ja palvelut
Diréstä on maantieyhteydet Goundamiin ja Niafunkéen. Nigerjoki on tärkeä liikenneväylä.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, vehnä, hirssi, durra, lehmänpapu, maapähkinä, kumina ja vihannekset. Lisäksi harjoitetaan käsityöammatteja ja kaupankäyntiä.

Piirissä toimii ala- ja yläkoulujen lisäksi lukio, normaalikoulu ja ammattikoulu. Terveyspalvelut käsittävä piirin poliklinikan ja 16 terveyskeskusta (vuonna 2011). Kulttuurilaitoksia ovat kirjasto ja kulttuuritalo. Diréssä on vesijohto- ja sähköverkot.

## Matkailu
Mahdollisena matkailukohteena mainitaan Tindirman historiallinen kylä ja sen juutalainen hautausmaa. Diréssä on pieni hotelli.

## Lähteet
* 
* 

### Viitteet
Diré

**Diré** on kaupunki ja Dirén piirin hallinnollinen keskus Malin Timbuktun alueella. Se sijaitsee Nigerjoen varrella 120 kilometriä Timbuktusta lounaaseen. Kaupungissa on 22&nbsp;400 asukasta (vuonna 2009).

Dirén kaupunkikunnan pinta-ala on 975 neliökilometriä. Se rajoittuu pohjoisessa Arhamin, idässä Tienkourin ja etelässä Tindirman kuntiin sekä lännessä Goundamin piiriin. Seutu kuuluu Sahelin vyöhykkeeseen.

Kuntaan kuuluu seitsemän kaupunginosaa ja kolme kylää. Asukkaat ovat etupäässä songhaita. Lisäksi on bozoja, belloja, fulbeja ja tuaregeja.

Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja. Kunnassa on seitsemän ala- ja kaksi yläkoulua sekä terveyskeskus.

## Lähteet
Andy Milonakis

**Andrew Michael "Andy" Milonakis** (s. 30. tammikuuta 1976 Katonah, New York) on yhdysvaltalainen näyttelijä, jolla on kreikkalaiset sukujuuret. Milonakiksella on synnynnäinen oireyhtymä, joka vaikuttaa hänen ulkonäköönsä ja ääneensä.

## Tunnettuja TV-sarjoja
*The Andy Milonakis Show (2005–2007)

## Aiheesta muualla
*
Enrollment Act

**Enrollment Act** (tunnetaan myös nimillä **Civil War Military Draft Act** ja **Conscription Act of 1863**) oli sisällissodan runtelemassa Yhdysvaltain Unionissa vuonna 1863 hyväksytty laki, jolla pyrittiin saamaan lisää sotilaita armeijan palvelukseen. Lain taustalla oli vapaaehtoisten sotilaiden vähentyminen sisällissodan pitkittyessä. Enrollment Act velvoitti kaikkia Unionin alueella asuvia terveitä 20-45-vuotiaita miehiä sekä kansalaisuushakemuksen jättäneitä maahanmuuttajia ilmoittautumaan armeijan palvelukseen. Palvelukseen määrättävät miehet valittiin arvonnoilla. Koska afroamerikkalaisilla ei vielä tuolloin ollut Yhdysvaltain kansalaisuutta, oli heidät vapautettu palveluksesta. Lakiehdotus hyväksyttiin Yhdysvaltain kongressissa 3. maaliskuuta 1863 ja samalla se korvasi vuoden 1862 miliisilain. 

Enrollment Actiin kuului mahdollisuus välttää asepalvelus, mikäli henkilö maksoi liittovaltiolle 300 dollaria (vertailun vuoksi mainittakoot, että tavallisen työväenluokkaisen miehen vuositulot olivat usein alle 500 dollaria) tai sai hankittua itselleen sijaisen asepalvelukseen. Tämä aiheutti suurta ärtymystä kansassa ja lakia pilkattiinkin yleisellä hokemalla "rich man's war, poor man's fight" (). Vaikka varakkaat miehet pystyivätkin halutessaan välttämään sotilaspalveluksen, oli pohjoisvaltioiden armeijassa kuitenkin likimain yhtä paljon varakkaita miehiä kuin pohjoisvaltioiden väestössä keskimäärin. Ostetun vapautuksen lisäksi mustien vapauttaminen palveluksesta aiheutti paikoittain vihanpurkauksia alueen mustaa väestöä kohtaan. Suurin ja tunnetuin Enrollment Actin aiheuttamista levottomuuksista oli New Yorkin kutsuntamellakka, joissa satoja ihmisiä kuoli valkoisten työläisten, mustien ja liittovaltion joukkojen välisissä yhteenotoissa neljän päivän aikana.

Etelävaltioissa oltiin jo ennen Enrollment Actia hyväksytty hyvin samankaltainen laki, joka velvoitti nuoria miehiä värväytymään armeijaan. Myös Etelävaltioissa mies pystyi kuitenkin ostamaan itselleen vapautuksen asepalveluksesta, minkä lisäksi suurten orjaplantaasien omistajat oli automaattisesti vapautettu palveluksesta. Nämä erioikeudet herättivät Etelävaltioiden talonpojissa samanlaista ärtymystä kuin Enrollment Act Pohjoisvaltioissa.

## Lähteet
Oulun Voimisteluseura

**Oulun Voimisteluseura ry** (**OVOS**), aiemmin **Naisvoimisteluseura Oulun Kisa-Siskot ry** (**OKS**), on 4.4.1930 perustettu Suomen Voimisteluliiton jäsenseura, joka tarjoaa liikuntamahdollisuuksia niin lapsille, nuorille kuin aikuisillekin.

Oulun Voimisteluseura on Suomen Olympiakomitean Sinettiseura ja Voimisteluliiton Priima-laatuseura.

## Toiminta
Oulun Voimisteluseura tarjoaa viikoittain ohjattuja tunteja eri ikäisille ja eri lajien harrastajille. Perheille on tarjolla perheliikuntaa, alle kouluikäisille erilaisia tunteja, nuorille tanssillisen voimistelun ja tanssin tunteja ja aikuisille niin esiintyviä kuin kuntoliikunnan ryhmiäkin.

Oulun Voimisteluseura järjestää vuosittain teeman ympärille kootun kevätnäytöksen ja osallistuu lisäksi Voimisteluliiton järjestämiin kilpailuihin ja tapahtumiin. Lasten Jumppakoulu-ryhmät osallistuvat Voimisteluliiton järjestämiin Asema-tapahtumiin ja nuorten ja aikuisten ryhmät esiintyvät ja kilpailevat Voimisteluliiton järjestämissä alueellisissa ja valtakunnallisissa Show-tapahtumissa.

## Uskollisuuden Kilta
Oulun Kisa-Siskot Uskollisuuden Kilta on perustettu 3.4.1973. Killan jäseneksi voi liittyä 25 vuotta täyttänyt henkilö, joka on kuulunut viisi vuotta Voimisteluliiton jäsenseuraan.

## Lähteet

## Aiheesta muualla
* Oulun Voimisteluseuran kotisivut
Jussi Asu

**Jussi Erkki Asu** (s. 13. marraskuuta 1953)  on suomalainen laulaja, säveltäjä ja sanoittaja, lehtikuvaaja ja toimittaja, jonka tunnettu kappale on ”Kirjeen sulle kirjootan”. Asulle myönnettiin mestarikansanlaulajan arvonimi Kaustisella 2017. 

”Kirjeen sulle kirjootan” voitti ylivoimaisesti Ilmajoen Musiikkijuhlilla vuonna 1980 ensi kertaa järjestetyn Yle TV2 -kanavan laulelmakilpailun, jossa sen esitti kurikkalainen Eero Piirto.

## Diskografia
* Trubaduuri Jussi Asu, (1980)
* Jussi Asu – Naapurin Kaisasta Lammasrenkiin, (2001)
* Mustinta Afrikkaa (2008)
* Huuliharppumestarin matkassa (2009), äänite mestaripelimanni Aimo Mantereen ja Ilpo Aron kanssa
* Kaustisen nuotiolauluja 1. (2010), levyllä esiintyy useita artisteja
* Yksissä tuumin, Kailootes ja Roikastajat (2012)
* Metkaa menoa (Luunappi 2015)
* Outo onni (Luunappi 2017)
* Moomma tällaasia, (Sananjuuri 2019), Asun lauluja murrerunoilija Arto Juurakon teksteihin.

## Lähteet

## Aiheesta muualla
* Kotisivu
* 
* 
*
Viinikellari

**Viinikellari** on maan alle rakennettu tila, johon varastoidaan viiniä yleensä pulloissa tai tynnyreissä.

Kellarissa viini saa olla valolta ja lämpötilan vaihteluilta suojassa. Viinikellarin lämpötilaksi sopii 6–20 celsiusastetta ja ilmankosteudeksi 60–85 prosenttia. Ihanteellisena viinikellarin lämpötilana pidetään 13:a astetta. Liian lämpimässä tai liian kylmässä säilytyksessä viinissä tapahtuu makua huonontavia kemiallisia muutoksia. Liian kosteassa pullon korkki homehtuu, ja liian kuivassa korkki halkeilee ja liika happi muuttaa alkoholia etikaksi. Jotta korkki ei kuivuisi, viini tulee säilyttää vaaka-asennossa, ellei sitä varastoida vain lyhyitä aikoja.

Kellarit ovat alun perin olleet viileämpiä kuin talojen maanpäälliset huoneet ja siksi soveltuneet niitä paremmin viinin pitkäaikaiseen varastointiin. Nykyisin keskuslämmityslaitteet ja lämminvesijohdot aiheuttavat usein sen, että kellariin täytyy asentaa ilmastointijärjestelmä viinin varastointia varten. Viini ei kestä tärinää, joten viinikellaria ei tule perustaa lähelle raskaasti liikennöityä tietä eikä tärisevien lämmityslaitteiden läheisyyteen.

Jos talossa ei ole mahdollisuutta viinikellariin, pieneen kellarikomeroon voi asentaa ilmastoidun kylmiön, tai asuntoon voi hankkia viinikaapin. Viinikellarissa voi olla myös sylkyallas viinin tarkistamista varten ennen tarjoilua.

## Lähteet

## Aiheesta muualla
Anthony DiNozzo

**Anthony "Tony" DiNozzo, Jr.** on fiktiivinen henkilö ja yksi keskeisimmistä protagonisteista rikosdraamasarjassa *[[NCIS Rikostutkijat]]*. Hahmoa esittää Michael Weatherly. 

## Taustaa
Tony on lähtöisin varakkaasta amerikanitalialaisesta perheestä, ja hän on viettänyt nuoruutensa Long Islandilla, New Yorkissa. Hän on perheensä ainoa lapsi, mutta hänet on poistettu perheensä perintölistalta. Anthonyn äiti, jonka etunimi ei ole tiedossa, menehtyi hänen ollessaan kahdeksanvuotias. Tonyn isä, Anthony DiNozzo Sr., on Yhdysvaltain sisällissodan historialliseen elävöittämiseen osallistunut liikemies. Vanhemmat matkustelivat paljon ympäri maailmaa ja Tony on viettänyt lapsuuttaan asumalla hotelleissa. 

Pienenä Tony joutui kantamaan ulostesankoa sisällissodan elävöittämistapahtuman yhteydessä, minkä takia hän vihaa kaikkea sisällissotaan liittyvää. Huolimatta huonoista väleistä isänsä kanssa, Tonylla on samoja piirteitä kuin hänellä: molemmat ovat kovia flirttailijoita, pukeutuvat laadukkaasti ja lainaavat usein tunnettujen elokuvien vuorosanoja tai viittaavat niihin puhuessaan.

## Lähteet
Agustinus Agus

**Agustinus Agus** (s. 22. lokakuuta 1949 Lintang) on indonesialainen roomalaiskatolinen piispa. Hänet vihittiin papiksi 6. kesäkuuta 1977 ja nimitettiin Sintangin hiippakunnan johtoon 29. lokakuuta 1999. Piispaksi vihkiminen seurasi 6. helmikuuta 2000. Pääkonsekraattorina toimi Julius Riyadi Darmaatmadja, jota avustivat Renzo Fratini ja Hieronymus Herculanus Bumbun.

## Lähteet
Vuoden 1850 kompromissi

**Vuoden 1850 kompromissi** () käsittää viisi Yhdysvalloissa syyskuussa 1850 hyväksyttyä lakiehdotusta. Lakiehdotukset määrittelivät orjuuden asemaa Yhdysvaltain uudessa länsiosassa. Kompromissia edelsi neljän vuoden mittainen neuvottelu orjuutta kannattaneen etelän ja sitä vastustaneen pohjoisen välillä. Lopulta tammikuussa 1850 senaattori Henry Clay esitteli kompromissiehdotuksensa. Kompromissi ratkaisi orjuuskiistan kärjistymisen sisällissodaksi neljän vuoden ajaksi.

## Sisältö
Kompromissin viiden lakiehdotuksen sisältö lyhyesti:
# Kaliforniasta tehtiin itsenäinen osavaltio, jossa orjuus kiellettiin
# Orjakauppa pääkaupunki Washingtonissa kiellettiin. Orjien omistaminen oli silti yhä sallittua.
# New Mexico (johon kuului myös nykyinen Arizona) ja Utah saivat territorioaseman ja niissä otettiin käyttöön kansansuvereniteetti
# Fugitive Slave Act: Omistajiltaan paenneet orjat oli palautettava niiden omistajalle
# Texas luovutti suuren osan läntisestä maa-alueestaan uusille territorioille ja sai hyvitykseksi anteeksi 10 miljoonan dollarin valtionvelan

## Katso myös
*Missourin kompromissi (1820)

## Lähteet
Lasse Schöne

**Lasse Schöne** (s. 27. toukokuuta 1986 Glostrup, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Italian Serie A:n Genoaa, jonne hän siirtyi elokuussa 2019 alankomaalaisesta Ajaxista.

Schöne siirtyi jo vuonna 2002 Tanskasta Alankomaihin Heerenveenin junioreihin. Vuonna 2006 hän siirtyi De Graafschapiin, jossa hän kaudella 2007–2008 pelasi Eredivisiessa ensimmäiset 34 otteluaan ja teki seitsemän maalia. Seuraavat neljä kautta hän edusti NEC Nijmegenia ja teki 107 Eredivisie-ottelussaan 24 maalia. Ajaxissa hän pelasi seitsemän kautta, joihin mahtui 201 pääsarjaottelua ja niissä 49 maalia. Mestarien liigassa Schöne pelasi Ajaxin joukkueessa neljänä kautena 28 ottelua ja teki niissä kuusi maalia, joista yhden maaliskuussa 2019 neljännesvälierävaiheen vierasottelussa Real Madridia vastaan, kun Ajax pudotti hallitsevan mestarin jatkosta.

Schöne on pelannut Tanskan maajoukkueessa 50 ottelua ja tehnyt niissä kolme maalia vuosina 2009–2019. EM-kilpailuissa 2012 hän tuli vaihtopelaajana kentälle kahdessa ottelussa. MM-kilpailuissa 2018 hän pelasi kolme Tanskan neljästä ottelusta; viimeisen alkulohko-ottelun hän pelasi kokonaan ja neljännesvälierässä Kroatiaa vastaan hän tuli kentälle ensimmäisen jakson jälkeen ja epäonnistui rangaistuspotkukilpailussa joukkueensa neljäntenä laukojana. Schöne on tehnyt maalin elokuussa 2009 ensimmäisessä maaottelussaan Chileä vastaan, kesäkuussa 2011 EM-karsintaottelussa Islantia vastaan ja toukokuussa 2014 Unkaria vastaan.

## Lähteet
Charles Fleischer

**Charles Fleischer** (s. 27. elokuuta 1950 Washington, D.C.) on yhdysvaltalainen näyttelijä ja koomikko. Hänet tunnetaan muun muassa työstään nimihahmon ääninäyttelijänä elokuvassa *[[Kuka viritti ansan, Roger Rabbit?]]* vuodelta 1988.

## Lähteet

## Aiheesta muualla

*
Colin Morgan

**Colin Morgan** (s. 1. tammikuuta 1986 Armagh, Pohjois-Irlanti) on brittiläinen näyttelijä. Hän on näytellyt muun muassa nimiroolissa BBC:n televisiosarjassa *[[Merlin (televisiosarja)|Merlin]]*. Morgan on valmistunut Glasgowin Royal Conservatoire of Scotlandista vuonna 2007, minkä jälkeen hän on näytellyt niin teatterilavalla kuin televisiossakin. 

## Filmografia
### Elokuva

### Televisio

## Aiheesta muualla

*
*
Antwerpenin olympiastadion

**Antwerpenin olympiastadion** (holl. **Olympisch Stadion** tai **Kielstadion**) sijaitsee Antwerpenissa, Belgiassa. Stadion rakennettiin vuoden 1920 kesäolympialaisia varten. Nykyisin se toimii jalkapalloseura KFC Germinal Beerschotin kotikenttänä.

## Lähteet
Olympisch Stadion

**Olympisch Stadion** merkitsee hollannin kielessä olympiastadionia. Tällä nimellä tunnetaan kaksi stadionia:

* Olympisch Stadion (Amsterdam) Alankomaissa
* Olympisch Stadion (Antwerpen) Belgiassa
Can Bonomo

**Can Bonomo** (s. 16. toukokuuta 1987, Izmir, Turkki) on turkkilainen laulaja sekä radio- ja TV-juontaja. Bonomo on syntyperältään sefardijuutalainen.

Bonomo on ollut musiikin parissa jo nuoruusvuosistaan lähtien. Hän aloitti kitaran soittamisen 8-vuotiaana naapurinsa innoittamana. 17-vuotiaana hän muutti Istanbuliin ja ryhtyi ääniteknikoksi. Bonomo opiskeli elokuva- ja televisioalalla Bilgi-yliopistossa ja toimi DJ:nä Radyo Klasilla, Number One FM:llä ja Radio N101:llä. Radiotyön jälkeen Bonomo siirtyi televisioon ja tuotti ohjelmia Number One TV:lle ja MTV:lle.

Bonomo soitti useissa amatöörimusiikkibändeissä lukio- ja yliopistovuosiensa aikana sekä esiintyi useissa konserteissa Izmirissä ja Istanbulissa.

Vuonna 2011 hän julkaisi debyyttialbuminsa *Meczup*, jonka tekemiseen hänellä meni kaksi vuotta.

Bonomo on julkaissut kolme runokirjaa: *Delirmek Belirmektir* (2013), *Şu Sevdâlar Tevâtürü* (2016) ja *Parya Koma* (2018), jotka ovat olleet kustantaja Küçük İskenderin toimittamia. Lisäksi hän kirjoittaa sanoituksia albumeihinsa sekä suosittujen muusikoiden kappaleisiin ja tekee edelleen kirjoittajatyötä useisiin kuukausittaisiin lehtiin.

Bonomo suoritti Harvard X:n amerikkalaisen runouden kurssin vuonna 2016. Vuonna 2017 hän sai ”Kara” nimellä erityispalkinnon 9. Yunus Emre Runokilpailusta.

## Eurovision laulukilpailu 2012
Bonomo edusti Turkkia vuoden 2012 Eurovision laulukilpailussa kappaleellaan *”*Love Me Back*”*. Hän selviytyi toisesta semifinaalista loppukilpailuun, jossa sijoittui lopulta 112 pisteellä seitsemänneksi.

## Albumit
**[[Meczup]]* (2011)

* *Aşktan Ve Gariplikten* (2012)
* *Bulunmam Gerek* (2014)
* *Kâinat Sustu* (2017)
* *Ruhum Bela* (2019)

## Lähteet
Transformers: Fall of Cybertron

**Transformers: Fall of Cybertron** on High Moon Studiosin kehittämä ja Activisionin julkaisema kolmannen persoonan ammuntapeli. Peli julkaistiin elokuussa 2012 Microsoft Windowsille, PlayStation 3:lle ja Xbox 360:lle.

## Pelaaminen
Pelitapa on hieman erilainen kuin *[[Transformers: War for Cybertron|War for Cybertronissa]]*. Lähes jokaisen kampanjatehtävän pelattavana hahmona on eri hahmo, jolla on oma erikoiskykynsä. Esimerkiksi Optimus Prime pystyy merkitsemään ilmaiskun, Jazz pystyy käyttämään heittokoukkua ja Vortex shokkiaaltoa. Hahmot on jaettu neljään ajoneuvoluokkaan, jotka ovat maa-ajoneuvot kevyestä raskaaseen sekä ilma-alukset. Pelaajat pystyvät tarinan aikana ostamaan ja parantelemaan aseistustaan.

## Hahmot

* a Ei-pelattava hahmo
* b Saatavilla ladattavasta lisäsisällöstä ja pelattava vain moninpelitilassa
* c Saatavilla ladattavasta lisäsisällöstä vaihtoehtoisena versiona, joka on pelattava vain monipelitilassa
* d Slagin nimi vaihdettiin Slugiksi, koska Slag on halventava termi joissakin kulttuureissa.

## Juoni

Pelin tarina jatkuu siitä, mihin *War for Cybertron* jäi. Autobotit puolustavat alustaan Arkkia Decepticonien joukoilta. Taistelun aikana Optimus Prime tulee herättäneeksi kaupungin kokoisen Autobotin, Metroplexin. Mutta sitten Starscream ja Combaticonit kaappaavat Optimuksen ja vievät tämän Megatronin eteen. Metroplex pelastaa Optimuksen ja lyö Megatronin niin, että tätä luullaan kuolleeksi. Jazz ja Cliffjumper lähtevät etsimään Salamannopean Iskukoalition (*Lightning Strike Coalition Force*) jäseniä (Grimlock, Slug, Sludge, Snarl  ja Swoop). He huomaavat Shockwaven yrittäen avata valtavan tornin kautta avaruussiltaa ja sabotoivat tätä. Kerättyään talteen tornista löytynyttä energonia Autobotit joutuvat Combaticonien hyökkäyksen kohteeksi. Combaticonit riistäytyvät Starscreamin hallinnasta ja yhdistyvät Bruticukseksi. Hyökkäys kuitenkin epäonnistuu siirtoaluksen pudotessa maahan.

Soundwave korjaa Megatronin, joka estää Starscreamin kruunauksen uudeksi Decepticonien johtajaksi. Megatron tekee sitten hyökkäyksen Iaconiin, jossa säilytetään Trypticonin jäännöksiä. Trypticonin pelastamisen sijaan Decepticonit vievät hänen sydämensä sota-alukseensa, *[[Luettelo Transformersin aluksista#Nemesis|Nemesikseen]]*. Starscream yrittää houkutella Dinoboteiksi muutetut Iskukoalition jäsenet puolelleen, mutta nämä pakenevat. Dinobotit huomaavat Shockwaven luoneen toisen avaruussillan.  Metroplex uhraa itsensä siirtääkseen kaiken energoninsa Arkkiin. Matkalla pois Cybertronilta sekä Arkki että Nemesis kulkevat toistensa läheltä ja molempien alusten miehistöt kohtaavat taistelussa. Peli päättyy molempien alusten kuljettua avaruusillan läpi jättäen Cybertronin hiljaiseksi ja elottomaksi.

## Äänirooleissa

## Lähteet

## Aiheesta muualla
* Transformers: Fall of Cybertron -pelin kotisivu
Mekka (kauppaketju)

**Mekka** oli suomalainen kenkäkauppaketju. Mekkalla oli Suomessa yhteensä 16 myymälää, ja ne oli sijoitettu liikekeskuksiin, joihin on helppoa tulla. Suomen suurin Mekka-jättimyymälä sijaitsi Keravalla. Mekkan myymälöissä myytiin kenkien lisäksi lukuisia asusteita, kuten laukkuja, koruja ja aurinkolaseja.

Mekka myi myymälöissään tuotteita neljältä eri tuotemerkiltä. Lokakuussa 2014 Mekka ilmoitti hakeutuvansa konkurssiin.

## Lähteet
Suomen purjetaitolentomaajoukkue

**Suomen purjetaitolentomaajoukkue** on Suomen Ilmailuliiton alaisuudessa toimiva joukkue, joka edustaa Suomea taitolennon kansainvälisissä arvokilpailuissa.

Purjetaitolento on Suomessa varsin nuori laji, ja ensimmäisiin MM-kisoihin osallistuttiin 2010, kun kisat järjestettiin Jämillä Suomessa. Kisojen isänä voidaan pitää Suomessa Matti Peuraa, jonka ideasta ja johdolla kisat saatiin Suomeen. 

Purjetaitolentoa, kuten moottoritaitolentoakin, kontrolloi kansainvälinen taitolentokomitea CIVA (Commission Internationale Voltienne Aeronautique) joka on FAI:n (Fédération Aéronautique Internationale) alajaosto.

Ensimmäisessä joukkueessa kilpailivat Advanced-luokan pilotit Toivo Huovinen (28.), Jyrki Viitasaari (26.) ja Mikko Luukkanen (18.).
Vuonna 2011 joukkue matkusti Puolan Toruniin seuraaviin kisoihin kokoonpanolla Toivo Huovinen (29.), Jyrki Viitasaari (34.) sekä Ville Sulkakoski (23.). Joukkueen johtajana toimi Hanna Räihä.
Vuonna 2012 purjetaitolennon MM-kisat järjestettiin Slovakiassa, Dubnica Nad Vahomissa. Mukana ei ollut Suomalaisia lentäjiä. 

Vuoden 2013 Purjetaitolennon MM-kisat järjestettiin Oripäässä Suomessa ja joukkueessa lensivät Mikko Luukkanen, Jukka Pelto-aho, Sami Mäntyharju, Jyrki Viitasaari, Toivo Huovinen ja Janne Nyyssönen. Sijoitukset löytyvät www.civa-results.com

2014 purjetaitolennon MM-kisat olivat jälleen Torunissa, Puolassa. Mukana oli vain Jukka Pelto-aho, joka lensi Ilmasotakoulun Lentokerhon Acro SZD-59llä, ja sijoittui seitsemänneksi.

## Katso myös
* Suomen taitolentomaajoukkue
* Englanninkielinen artikkeli taitolennon MM-kisoista
* Englanninkielinen artikkeli taitolennon EM-kisoista

## Aiheesta muualla
* Urheilutaitolentäjät ry
* Suomen Ilmailuliitto
* The Fédération Aéronautique Internationale, FAI - The World Air Sports Federation
* Commission Internationale de Voltige Aérienne, CIVA - FAI aerobatic commission
Pekka Salminen (arkkitehti)

**Pekka Einari Salminen** (11. elokuuta 1937 Tampere – 30. toukokuuta 2024 Helsinki) oli suomalainen, professorin arvonimen saanut arkkitehti. Hän suoritti ensin insinöörin tutkinnon arkkitehtuurin opintosuunnalla Tampereen teknillisessä opistossa, ja jatkoi sitten opintojaan Teknillisessä korkeakoulussa, josta valmistui arkkitehdiksi vuonna 1966. Vuonna 1968 hän perusti Helsinkiin Pekka Salminen Oy -nimisen arkkitehtitoimiston, nykyisin PES-Arkkitehdit Oy, jonka hallituksen puheenjohtajana hän toimi vuoteen 2024 saakka. Vuonna 2011 yritys avasi toimiston Shanghaihin Kiinaan. 

Pekka Salmiselle myönnettiin professorin arvonimi vuonna 1998. Suomen Arkkitehtiliiton (SAFA) puheenjohtajana hän toimi 1986–1987 ja Suomen Arkkitehtitoimistojen liiton (ATL) puheenjohtajana 1998–1999. Vuodesta 2000 lähtien hän on kuulunut Suomen Teknillisten tieteiden akatemiaan. Vuonna 2002 Pekka Salmiselle myönnettiin Taiteen valtionpalkinto.

## Pekka Salmisen suunnittelemia rakennuksia

* Lahden urheilukeskus ja Lahden hiihtostadionin pääkatsomorakennus, 1977. Vuoden betonirakenne 1977.
* Lahden kaupunginteatteri, 1982. Vuoden betonirakenne 1982. 
* Espoon-Vantaan Teknillinen Ammattikorkeakoulu, 1988–2001
* Sibelius-Akatemian peruskorjaus ja muutostyöt, 1990
* Kanneltalo, 1992
* Helsinki-Vantaan lentoaseman  pysäköintilaitos P3, 1995. Vuoden betonirakenne 1994. 
* Lahden Hiihtomuseon laajennus, 1999. 
* Marienkirchen konserttisali, Neubrandenburg, Saksa, 2001.  1200-luvun lopulta peräisin olevan rauniokirkon muuttaminen konserttisaliksi. Vuoden betonirakenne 2001.
* Wuxin oopperatalo, Wuxi, Kiina, 2012
* Fuzhoun kulttuurikeskus, Kiina, 2018 (oopperatalo, konserttitalo, monikäyttöteatteri, näyttelykeskus ja elokuvateatteri).

## Lähteet

## Aiheesta muualla
Tanssillinen voimistelu

**Tanssillinen voimistelu** on suomalaiseen naisvoimisteluun pohjautuvaa voimisteluliikuntaa. Lajin keskeisiä elementtejä ovat keskustalähtöisyys ja virtaavuus. Tanssillisessa voimistelussa yhdistyvät liikunnan lisäksi rytmisyys, luovuus, esteettisyys ja ilmaisullisuus.  Monet liikkeet pohjautuvat joukkuevoimistelun (alun perin naisvoimistelu) liikkeisiin, mutta niitä voidaan varioida.

## Lähteet